Entrega de premis de “5 caves x 5 projectes solidaris”

El proper 3 de juny es lliuraran els premis del concurs “5 caves x 5 projectes solidaris” al Palau Robert de Barcelona, amb la col·laboració del celler Cava Berdié i la botiga de xocolates Petit Plaisir. 

La Federació Catalana de Voluntariat Social (FCVS), juntament amb el celler penedesenc Cava Berdié, ha organitzat el concurs “5 caves x 5 projectes solidaris”. Es tracta d’una iniciativa que s’ha obert a les 275 entitats de volutnariat social que formen part de a FCVS per a que puguin presentar els seus projectes solidaris. 

Les 5 entitats escollides rebran els beneficis de la venda dels cinc caves Berdié durant un any (Berdié Brut Rupestre, Berdié Brut Nature, Berdié Brut Rosé, Berdié Nature Reserva i Berdié Brut Nature Gran Reserva). Si la venda es fa directament al celler o per internet, el celler destinarà un 7% dels beneficis als projectes socials, si la venda es fa a través de distribuidor, el percentatge serà del 0’7%. 

El jurat del concurs que escollirà quins són els projectes que rebran aquest ajut està format per tres persones expertes en qüestions socials: l’escriptor i doctor en Filosofia i Teologia Francesc Torralba, la doctora en Filosofia Begoña Román i la tècnica de l’administració pública Araceli Crespo. També formen part del jurat una persona de la FCVS i una de les tres empreses que han fet possible el projecte: Cava Berdié, Dracnet i AlterCompany. 

Cava i xocolata, un maridatge amb fins socials

L’empresa dedicada a la producció de xocolata Petit Plaisir s’ha adherit recentment a aquest projecte i ha dissenyat 5 models de capses de xocolata expressament per a l’ocasió. Sota el lema “Petit gest”, Petit Plaisir destinarà també una part dels beneficis de la venda d’aquests cinc productes a les mateixes cinc entitats seleccionades pel jurat. 

Lliurament de premis al Palau Robert

Els guanyadors d’aquest concurs “5 caves x 5 projectes solidaris” es donaran a conèixer durant la Festa de la Primavera que se celebrarà el proper 3 de juny al Palau Robert de Barcelona. L’acte serà conduït per la presentadora del telenotícies de TV3 del cap de setmana, Agnès Marquès, que donarà a conèixer lels guanyadors de l’edició 2010-2011. 

Un cop lliurats els premis, el grup de jazz Jazzy Bossa oferirà un concert als jardins del Palau Robert que s’amenitzarà amb un copa de cava Berdié. 

Durant l'acte de lliurament de premis es podran comprar caves i xocolates.

Dia: 3 de juny

Hora: de 18:30h

Lloc: Palau Robert

Més informació: 

www.5caves5projectes.com 

www.federacio.net
Comunicació FCVS: Rafael Martín, 93 314 19 00 

